разкази с хумор за Психолози
Бог:
- Знаеш ли, направих нещо много полезно. Забраних на Адам да яде от Ец-ха-Даат-Тов-Ве-ра.
Луцифер:
- Кво си му забранил?
Бог:
- Да яде от дървото на познанието за добро и зло.
Луцифер:
- Ама, че си! Ще го съсипеш тоя човек! Не се ли досети, че щом досега Адам не е ял от дървото на познанието за добро и зло, той не може да разбере смисъла на забраната ти.
Бог:
- Как така?
Луцифер:
- Ей така, много лесно! Адам все още не може да прави разлика между добро и зло, нали не е опитвал плод от дървото на познанието за добро и зло, затуй и не знае, че да яде плод от това дърво е зло, а да не яде е добро. 
Бог:
- Да, бе! Ех! И сега какво - значи моята забрана нищо не значи за него?
Луцифер:
- О, напротив! След като си му споменал дървото на познанието за добро и зло, ти вече си му го предложил. Той може и да не е опитал плода на дървото, но е усетил плода на предвкусването за него. Сиреч, ти си му обърнал света наопаки, защото си посял семето на желанието у Адам.
Бог:
- По дяволите! Какво направих? Ех, само ако бях толкова добър психолог като теб...
Луцифер:
- Не се тревожи, аз ще оправя нещата вместо теб.
Бог:
- Наистина ли? Ще го направиш ли отново за мен. Ах, колко съм ти благодарен! Но какво ще сториш?
Луцифер:
- Сега ще го обсъдя с Ева, все ще измислим нещо...